Verwag hele Saterdag beurtkrag | Netwerk24
11 Julie 2020 09:55
Eskom sê dis nodig om noodreserwe-voorrade op te bou ter voorbereiding op die komende week.
Die vraag na elektrisiteit het aansienlik toegeneem weens die koue weer.
Volgens Eskom is drie van die ses opwekkers wat vroeër gebreek het, nou herstel. Probleme met dié drie opwekkers by die Tutuka-, Arnot- en Matimba-kragstasies het die kragverskaffingsvermoë aansienlik verlaag.
’n Vertraging om ’n opwekkingseenheid by die Duvha-kragstasie weer in diens te stel, het verdere druk op die kragvoorsieningstelsel geplaas.
Eskom doen ’n beroep op mense om elektrisiteit spaarsamig te gebruik om die impak van beurtkrag te help verminder.
“Die publiek se samewerking sal Eskom help om vinniger te herstel,” lui die mediaverklaring.